b'\n_START_ARTICLE_\nAsiamesterskapet i fotball for kvinner 1995\n_START_PARAGRAPH_\nAsiamesterskapet i fotball for kvinner 1995 ble arrangert i Sabah i Malaysia. Det var det tiende arrangementet av Asiamesterskapet i fotball for kvinner. For f\xc3\xb8rste gang deltok tidligere medlemmer av Sovjetunionen, Kasakhstan og Usbekistan. B\xc3\xa5de Thailand og India var tilbake i mesterskapet. Til gjengjeld manglet en av favorittene til mesterskapet, Nord-Korea. Kina vant finalen for femte gang p\xc3\xa5 rad, denne gangen mot Japan, for tredje gang.'